Document ID: /fineweb-2-swissfilter-quality_10-filterrobots/filtered/02690.jsonl.gz/24

Ziua culturală română la Geneva
Ziua culturală română la Geneva
Duminică, 13 august, începând cu orele 11.30 și până la orele 20, puteți participa la ziua culturală română din cadrul Salonului de vară din Parc des Franchises Geneva. Salonul este aproape săptămânal gazda unei zi culturale naționale. În luna august, vor urma Etiopia (20 august) și Maroc (27 august), evenimente coordonate de asociațiile naționale.
Organizatorii Tales of the world și Insolite vă așteaptă cu preparate culinare de degustat (de la borș de vară la poale în brâu), cu povești și recitări. Momentul zilei va fi prezentarea inedită « Avec Lénine et Staline ».
Se va întinde și o horă, la care cu toții sunt bineveniți.
În cadrul Salonului sunt disponibile băuturi și înghețată.